รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” นำคณะลงพื้นที่กระบี่-พังงา ติดตามการกระจายวัคซีนโควิด-19 แก่ประชาชนในพื้นที่ท่องเที่ยวรองรับการเปิดเมืองฟื้นฟูเศรษฐกิจ
วันพฤหัสบดีที่ 7 ตุลาคม 2564
รองนายกรัฐมนตรี “อนุทิน” นําคณะลงพื้นที่กระบี่-พังงา ติดตามการกระจายวัคซีนโควิด-19 แก่ประชาชนในพื้นที่ท่องเที่ยวรองรับการเปิดเมืองฟื้นฟูเศรษฐกิจ
รองนายกรัฐมนตรี “อนุทิน” นําคณะลงพื้นที่กระบี่-พังงา ติดตามการกระจายวัคซีนโควิด-19 แก่ประชาชนในพื้นที่ท่องเที่ยวรองรับการเปิดเมืองฟื้นฟูเศรษฐกิจ
วันที่ 7 ต.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 7-8 ต.ค. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข และนายพิพัฒน์ รัชกิจประการ รมว.การท่องเที่ยวและกีฬา พร้อมคณะ มีกําหนดเดินทางไปตรวจเยี่ยมการฉีดวัคซีนในพื้นที่เป้าหมาย เพื่อเปิดเมืองฟื้นฟูเศรษฐกิจและการท่องเที่ยว ที่จังหวัดกระบี่ และจังหวัดพังงา
การลงพื้นที่ครั้งนี้ เป็นส่วนหนึ่งของการติดตามการดําเนินงานตามแผนของรัฐบาลที่ทยอยเปิดพื้นที่ของจังหวัดต่าง ๆ เพื่อรับนักท่องเที่ยวทั้งไทยและต่างชาติตามแนวทางที่ศูนย์บริหารสถานการณ์โควิด-19 กําหนดเป็น 3 ระยะ เริ่มตั้งแต่เดือน ต.ค. 2564 เป็นต้นไปภายใต้เงื่อนไขว่า 70% ของประชาชนในพื้นที่ที่จะเปิดรับนักท่องเที่ยวจะต้องได้รับวัคซีนป้องกันโรคโควิด-19 ครบโดส ขณะที่กลุ่ม 608 ต้องได้รับวัคซีนอย่างน้อย 80%
สําหรับภารกิจของรองนายกรัฐมนตรีและรมว.สาธารณสุข พร้อมคณะนั้น วันที่ 7 ต.ค. 2564 ที่จังหวัดกระบี่จะมีการตรวจความคืบหน้าการก่อสร้างท่าอากาศยานกระบี่ จากนั้นจะมีการมอบวัคซีนป้องกันโควิด-19มีประชุมร่วมกับส่วนราชการและหน่วยงานที่เกี่ยวข้องในการดูแลการแพร่ระบาดของโรคโควิด-19 รวมถึงหน่วยที่เกี่ยวข้องกับการฟื้นฟูเศรษฐกิจภาคการท่องเที่ยว
โดยในการประชุมจะได้รับทราบจากรายงานของกรมทางหลวงชนบทถึงความคืบหน้าการก่อสร้างสะพานข้ามเกาะลันตา หัวหิน-คลองหมาก และนายกสมาคมธุรกิจการท่องเที่ยวจังหวัดกระบี่จะรายงานความคืบหน้าความพร้อมการเปิดรับนักท่องเที่ยวตามนโยบายของส่วนกลางซึ่งหลังการประชุมให้นโยบายกับหน่วยงานที่เกี่ยวข้องแล้ว รองนายกรัฐมนตรีพร้อมคณะจะเดินทางตรวจเยี่ยมโรงพยาบาลสนาม ร.15 พัน 1 อําเภอคลองท่อม จังหวัดกระบี่ เพื่อให้กําลังใจบุคลาการทางการแพทย์ เจ้าหน้าที่สาธารณสุขผู้ปฏิบัติงานดูแลผู้ป่วยโควิด-19 ต่อไป
ส่วนภารกิจวันที่ 8 ต.ค. 2564 ที่จังหวัดพังงา รองนายกรัฐมนตรีและคณะจะมีการมอบวัคซีนแก่จังหวัดพังงา และตรวจเยี่ยมโรงพยาบาลสนาม ณ ศูนย์ศึกษาวิจัย ศิลปกรรม วัฒนธรรมและประเพณีแห่งอันดามันและบริเวณท่าเทียบเรือองค์การบริหารส่วนจังหวัดพังงา บ้านท่าด่าน ตําบลเกาปันหยี อําเภอเมืองพังงาและตรวจท่าเทียบเรือเกาะคอเขา บ้านน้ําเค็ม ตําบลบางม่วง อําเภอตะกั่วป่า ก่อนจะเดินทางกลับกรุงเทพฯ
น.ส.ไตรศุลี กล่าวว่า การเตรียมความพร้อมเพื่อเปิดพื้นที่ต่าง ๆ รับนักท่องเที่ยว รัฐบาลดําเนินการทั้งความพร้อมเชิงพื้นที่ ที่ประชาชนต้องได้รับวัคซีนตามเกณฑ์ที่กําหนด การมีแผนเผชิญเหตุ และพัฒนาเมือง และความพร้อมเชิงนโยบายโดยเฉพาะที่เกี่ยวข้องกับการอํานวยความสะดวกให้แก่นักท่องเที่ยว ซึ่งล่าสุดที่ประชุม ศบศ. ก็ได้อนุมัติแนวทางการปลดล็อกอุปสรรคการท่องเที่ยว 8 ประการ (Ease of Traveling) เช่น การลดการกักตัวเหลือ 7 วัน การตรวจ RT-PCRก่อนมาและเมื่อถึงสนามบินหลังจากนั้นให้ตรวจแบบ ATKการให้ออกหนังสือรับรองการเดินทางเข้าประเทศออนไลน์แบบหมู่คณะ (Group COE)การอนุญาตเที่ยวบินพาณิชย์ของรัสเซียให้สามารถเดินทางเข้าสู่ภูเก็ต การลดค่าใช้จ่ายในการตรวจ RT-PCRแนวทางการการออก Visa On Arrival (VOA) และหนังสือเดินทางเข้าประเทศออนไลน์ หรือ COE Online การมีเอกสารรับรองการฉีดวัคซีน (Vaccine Passport) เป็นต้น